ኤርትራ -ኣደይ

ኤርትራ ኣደይ ኣቲ ጽንዕቲ

ኩሉ ዝትምነየኪ ዝጥምተኪ

ቁመናኺ ድዩ መልክዕኪ

እስኪ ንገሪኒ እቲ ምስጢርኪ፡

 ከይ ስበር ከም እንቛቑሖ ሓቑፍኪኒ

 ሽላ ከይምንጥለን ኣብ ትሕቲ ክንፍኽI ኣስፊርኪኒ

 ከይጠሚ ጻሕትሪኪ ኣብሊዕኪኒ

 ክሳዕ ዝዓቢ ታተ ኣቢልኪኒ፡

ክምሃር ቦርሳይ ኣሐንግጥክኒ

ከይጠሚ መግቢ ኣስኒቕክኒ

ኪኸይድ ኪምለስ ኣማዕድኺ ሓሊኽኒ

መን ኣሎ ከማኺ ሓላዪ እስኪ ንገርኒ፡

 ብኣቃማምጣኺ ክሉ ዝትምንየኪ

 ጸሊም ይኹን ጻዕዳ ይደልየኪ

 ኩለን ጎረባብቲ ንትሕዝቶኺ ይሃርፋልኪ

 ብቀነኣት ሓሳዳት ተኸቢብኪ፡

ክንደይ ዘይፈተና ክድምስስኺ

ፈቲነን ከንብዓኺ ከቑስላኺ

ደው ኢልኪ ሳላ ደቅኺ

ኣንገርጊርኪዮም ሳላ ደቕኺ፡

 ፈቲኖም ክድምስስዎ ህላወኺ

 ደው ኢልኪ ሳላ ደቅኺ

 ኣየ ክጥዕሚ እቲ ፍቕርኺ

 ኣብ ዘለኹ ኣለኹ ምሳኺ፡

ህርፋን ስግር ባሕር ኣየህስሶን ንፍቕርኺ

ሕልሚ ናብ ጎሮቤት ስደት ኣይሰደንን ፍቕርኺ

ኣለኹ ከም ቀደም ምሳኺ

ክኽፍል ኢየ ሂወተይ ንዓኺ

 ስኽፍ ኣይበልኪ ኣለውልኪ ደቅኺ

 ኣብ ዘለኹ ኣለኹ ኣይገደፍንን ኢዩ ፍቕርኺ ፡

ተሰልምዮ ማዕድናትኪ

ተመግብዮ ፍርያት ሕርሻታትኪ

ዝፈረየ ሳላ ጻዕሪ ደቅኺ

ሳላ ተጸባይት ዘይኮንኪ፡

 ኩሉና ደቅኺ ኣለና ኣብ ጎንኺ

 ኩርዒ ተሓበኒ ሳላ ጀጋኑ ደቅኺ

 ንዘልኣለም ኣብ ጎኒኺ

 ስኽፍ ኣይበልኪ

 እንቋዕ ኣብ መበል 24 በዓል ናጽነት ኣብጻሓኪ

 ሩሑስ በዓል ናጽነት 24 ግንቦት 2015

ዓውት ንሓፋሽ

ኣስመላሽ ገብረመድህን